《寄张赵二相三首》
宋代·胡寅

昨朝观抵戏，千步广场对。
甲也乌犹徒，雇步熊虎态。
乙也乘势来，踯躅进复退。
或有败甲心，弦矢立其背。
甲初奋左臂，一箭奋者废。
甲复举右股，再射举者坠。
坐令乙取胜，或乃一笑快。
因思中山赵，秦睨犹拾块。
何为廉将军，耻与相如会。
不念国之存，以吾两人在。
一朝私仇破，两虎共穴内。
他年蔺公薨，颇老仍见代。
坑兵四十万，大福遂不再。
依然卞庄子，拱手视成败。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。